**Kalle Juhani Laitela** (s. 1979) on Pete Latun esittämä hahmo televisiosarjassa *Salatut elämät*. Hahmo on ollut mukana sarjassa vuosina 1999–2001, 2002 ja jälleen kymmenen vuoden tauon jälkeen keväästä 2012 eteenpäin. Hänet nähtiin myös *Ismo & Seppo Show / Seppo & Ismo Show* -juhlalähetyksessä vuonna 2009 sekä vuoden 2001 jouluna esitetyssä erikoisjaksossa *Jouluaatto*. Kalle on myös vuonna 2001 julkaistun *Kallen inttivuosi* -nuortenkirjan päähenkilö.

Hahmo
-----

Kalle Laitela sarjan kolmannessa jaksossa vuonna 1999.
Kalle on Ismo Laitelan poika, joka sarjan alussa tunnetaan Pihlajakadulla muun muassa taitavuudestaan tietokoneiden parissa. Kalle esitetään aluksi epäsuosittuna, ujona ja herkkänä lukiolaisena. Alkaessaan kohentaa fyysistä kuntoaan potkunyrkkeilyllä ja tunnustautuessaan avoimesti homoseksuaaliseksi, hahmo saa sarjan edetessä enemmän itsevarmuutta ja luonteenkovuutta.

Kalle kärsii alkoholismista, ja sarjassa on nähty Kallen useita raitistumisia ja retkahduksia.

### Perhe

Kallen tukena toimii usein hänen siskonsa Miia. Miia kuitenkin kuolee aivokasvaimeen, mikä on herkkä aihe Laiteloiden perheessä vielä vuosia tapahtuman jälkeenkin. Kallen äidin Liisan (myöhemmin nimellä Kristiina Pohjonen) luullaan alun perin kuolleen syöpään, mutta tämä olikin lavastanut kuolemansa ja saapuu sarjaan vuonna 2013 esitetyissä jaksoissa. Kalle tapaa äitinsä vuosien jälkeen ulkomailla. Hän tapaa Kristiinan puolelta myös siskopuolensa Sannin sekä myöhemmin velipuolensa Ressun, joka on Ismon ja Salla Mattilan lapsi. Sanni ja tämän lapsi Ilja kuolevat sittemmin helikopterionnettomuudessa.

Isänsä Ismon kanssa Kallella on useampaan otteeseen huonot välit etenkin sen jälkeen, kun Ismo saa tietää poikansa homoseksuaalisuudesta. Kallen asuessa teini-ikäisenä Pihlajakadulla Ismo sortuu useampaan kertaan lyömään Kallea ja Miiaa. Hieman myöhemmin rajuja riitoja syntyy, kun Ismo saa tietää Kallen myyneen seksiä itseään vanhemmalle baarituttavalleen Repe Suorsalle. Ismolla on myöhemminkin vaikeuksia hyväksyä poikansa seksuaalisuutta, ja hän vastustaa muun muassa Kallen päätöstä suorittaa varusmiespalvelus. Seppo Taalasmaan kannustamana Kalle kuitenkin päättää valita armeijan 26. helmikuuta 2001 esitetyssä jaksossa *Kalle tekee päätöksensä armeijan suhteen*, joka on sarjan kaikkien aikojen katsotuin jakso. Myös Kallen ja Kuisman suhteen hyväksyminen on Ismolle vaikeaa, vaikka hän lopulta hyväksyykin sen.

Kalle Laitela sarjaan palatessaan vuonna 2012.
### Ihmissuhteet

Sarjassa Kallen suuria rakkauksia ovat olleet Sami Kosonen, Kuisma Savolainen ja Lari Väänänen. Samiin Kalle tutustui ensimmäistä kertaa strippiklubi Herukassa, ja pari alkoi myöhemmin tapailla. Kalle tartutti Samiin suhteen välivaiheilla klamydian, minkä seurauksena pari riitaantui ja erosi. Pian he kuitenkin palasivat yhteen, ja Kalle oli myöhemmin kosimassa Samia, mutta tämä yllättäen murhattiin sarjan 20-vuotisjuhlajaksossa. Kuisman kanssa Kalle ehti kihloihinkin ja shamaani vihki heidät Lapissa. He muuttivat yhdessä Brasiliaan ja asuivat siellä liki kymmenen vuotta yhdessä, kunnes erosivat. Kallen ja Larin muutoin onnellista suhdetta varjosti niin ikäero, kuin Larin entinen poikaystävä Elias. Sen lisäksi Kalle on seurustellut muun muassa teini-ikäisenä Kristiina-nimisen koulukaverinsa kanssa ja sittemmin Niko Bergmanin ja Katariina Mäkelän kanssa.

### Tauko ja paluu sarjaan

Kalle poistui sarjasta vuonna 2001 esitetyissä jaksoissa, kun hän asepalveluksen suoritettuaan muutti Brasiliaan yhdessä rakkautensa yliluutnantti Kuisma Savolaisen kanssa. Kuisma ja Kalle saivat Brasiliasta työpaikat kultakaivoksen vartijoina. Myöhemmin Kalle teki vielä lyhyen vierailun Pihlajakadulle hyvästelläkseen aivokasvaimeen kuolevan Miian, minkä jälkeen palasi takaisin ulkomaille. Pihlajakadulle Kalle palasi kevään 2012 päätösjaksossa. Brasiliassa Kalle oli opiskellut lääkärin ammatin.

Tuotanto
--------

Kallea on sarjan alusta asti näytellyt Pete Lattu. Hän aloitti roolissa 19-vuotiaana ja poistui sarjasta pidemmäksi aikaa vuonna 2002 palaten mukaan yli kymmenen vuoden tauon jälkeen vuonna 2012. Aluksi paluu sarjaan kuulosti Latun mielestä pelkältä hauskalta vitsiltä, mutta ajan mittaan hän alkoi harkitsemaan paluuta vakavammin. Myös Latun sisko Satu Linnapuomi on näyttellyt sarjassa Kukka-Maaria Kujalaa vuosina 2000 ja 2016.

Vastaanotto
-----------

Hahmona Kalle oli varsinkin sarjan alkuaikoina hyvin erityinen johtuen hänen homoseksuaalisuudestaan, mikä kuohutti silloin sarjan katsojia. Sarjan jaksosta 224 eli *Aki joutuu pärjäämään omillaan*, jonka lopussa Kalle suutelee toista miestä, faksattiin sarjan tuottajan Marko Äijön mukaan palautetta yli 40 metriä. Näyttelijänä Lattu on kertonut olevansa ylpeä saatuaan näytellä kyseistä hahmoa 2000-luvun alussa. Vaikka hän joutuikin kuulemaan kaduilla homottelua ja muuta huutelua hahmonsa homoseksuaalisuuden takia, hänen hahmollaan oli myös jonkinlainen vaikutus suomalaisten suhtautumiseen seksuaalivähemmistöjä kohtaan. Sarjan alkuaikoina Kallen homous juonikuviona tukki palautelaatikoita, mutta nykyisin se ei ole ollenkaan niin kuohuttava aihe.

Henkilösuhteet
--------------

### Perhesuhteet

* Ismo Laitela: isä
* Kristiina Pohjonen: äiti
* Miia Laitela: pikkusisko, kuollut
* Sanni Pohjonen: siskopuoli, kuollut
* Ilja Taalasmaa: siskopuolen poika, kuollut
* Ressu Mattila: velipuoli
* Hani Laitela: tätipuoli, Ismon sisko

### Romanttiset suhteet

* Kristiina: tyttöystävä, josta Kalle ei oikeasti välittänyt homoseksuaalisuutensa vuoksi
* Kai Jaakola: yksipuolinen ihastus, jonka Kalle luuli olevan homo
* Valtteri Elovirta: poikaystävä, joka halusi suhteelta pelkästään seksiä, vuosia myöhemmin Valtteri raiskasi Kallen
* Niko Bergman: poikaystävä, suhde päättyi osapuolten ollessa liian erilaisia
* Juuso: yhden illan juttu
* Repe Suorsa: tuttava homobaarista, jolle Kalle myi seksiä
* Kuisma Savolainen: entinen aviopuoliso, jonka kanssa Kalle muutti Brasiliaan
* Katariina Mäkelä: lyhyt suhde, päättynyt, pysyivät myöhemmin ystävinä
* Lari Väänänen: suhde, joka jatkui myöhemmin säätönä, päättynyt
* Jesse: yhden illan juttu
* Sami Kosonen: suhde, päättyi Samin kuolemaan
* Tero Puustinen: Tinder-ihastus, joka tartutti Kallelle klamydian, työskenteli samassa sairaalassa Kallen kanssa, kunnes tämä irtisanottiin töistä Kallen häirinnän takia. Tero myös murhasi Sami Kososen mustasukkaisuuden takia sarjan 20-vuotisjuhlajaksossa.
* Samuli Palokoski: yksipuolinen ihastus Kallen puolelta, päättynyt
* Lauri Rossi: suhde, päättyi Kallen saatua tietää Laurin olevan Sabrinan vainoaja
* Juho: Tinder-match, jonka Ismo oli järjestänyt Kallelle
* Sampo Kaukovaara: aviopuoliso

### Ystävyyssuhteet

* Saku Salin: paras ystävä Kallen asuessa Pihlajakadulla sarjan alkuaikoina, muutti Norjaan, Kalle oli jonkin aikaa ihastunut Sakuun, joka heterona ei vastannut Kallen tunteisiin, ystävyys Sakun ja Kallen välillä oli katkolla väliaikaisesti
* Silja Salin: ystävä Kallen asuessa Pihlajakadulla sarjan alkuaikoina, muutti Yhdysvaltoihin, Silja oli hetken aikaa ihastunut Kalleen
* Harri Järvi: ystävä sarjan alkuaikoina, muutti Ruotsiin, sai Kallen ymmärtämään homoseksuaalisuutensa
* Chiqi Li: ystävä ja koulukaveri, joka asui vaihto-oppilasvuotensa Salineilla, ja muutti sitten takaisin Filippiineille
* Aamu Korhonen: ystävä, joka ihastui hetkellisesti Kalleen ennen kuin tiesi tämän homoudesta
* Teemu Korhonen: tuttu
* Jenni Vainio: hyvä ja pitkäaikainen ystävä sarjan alkuajoilta lähtien, kuollut, Kalle auttoi Jenniä myös sarjan ulkopuolella
* Monica Mustavaara: hyvä ystävä, kävivät toisinaan drinkeillä
* Samuli Palokoski: entinen kaveri, joka muutti parhaan ystävänsä Victoria Saaren kanssa Pihlajakadulle
* Seppo Taalasmaa: kaveri, naapuri ja tuttu, Kalle kysyi Sepolta neuvoa armeijaan lähtemisen suhteen
* Ulla Taalasmaa: kaveri, naapuri ja tuttu
* Kari Taalasmaa: kaveri, naapuri ja tuttu
* Eva Tamminen: hyvä ystävä
* Elias Vikstedt: ystävä, asui Katariinan asunnossa, Lari Väänäsen ex-poikaystävä, ensin vihamielinen suhde Kalleen, mutta myöhemmin he sopivat ja päättivät yhdessä unohtaa Larin, suutelivat humalassa, kerran Kalle syytti Eliasta Larin lähdöstä ja hän kävi Eliaksen kimppuun, sittemmin Elias käräytti Kallen pettämisestä Larille, sen seurauksena Kalle kävi uudestaan Eliaksen kimppuun, kuollut
* Sabrina Mustavaara: ystävä, Monican sisko
* Aaro Vaalanne: kämppis, Kalle, Ismo, Joonatan ja Linda auttaa Aaroa pääsemään eroon lääkeriippuvuudesta

### Vihamieliset suhteet

* Ismo Laitela: löi Kallea useasti, myös Kalle on lyönyt Ismoa, joka ei suvainnut aluksi Kallen homoutta, mutta nykyisin he ovat hyvissä väleissä. Ismo on yrittänyt auttaa Kallea hänen alkoholiongelman kanssa.
* Mika Paju: Sakun kaveri ja Miian poikaystävä, joka kiusasi Kallea, tappelivat kadulla
* Rami Hirvonen: ahdistelija, jolta Kalle suojeli siskoaan Miiaa. Miia ja Kalle tutustuivat Ramiin asuessaan Lontoossa.
* Heikki Pohjonen: Kristiinan ex-mies, raiskasi Monican, Kalle todisti Kristiinalle Heikin todellisen luonteen.

Lähteet
-------

1. ↑  Näkyy jaksossa 2368 olevassa kirjeessä.
2. 1 2 3  Kalle Laitela (Pete Lattu) *MTV*.  10.9.2012. mtv.fi.  Arkistoitu 7.11.2017. Viitattu 11.3.2017.
3. ↑  Salkkareiden katsotuimmat jaksot kautta aikojen *mtv.fi*.  10.2.2009. mtv.fi.  Arkistoitu 15.7.2015. Viitattu 20.4.2015.
4. ↑  Salattujen elämien tähdet muistelevat 18-vuotista sarjaa - "Aina oli ikuinen keskustelu koulukaverien kanssa" *Ilta-Sanomat*.  25.1.2017. is.fi.
5. ↑  Pete Lattu palaa Salkkareihin - Perhesyistä takaisin sarjaan *Iltalehti*.  17.8.2012. iltalehti.fi.
6. ↑  Salkkareiden kohutuin suudelma *Ilta-Sanomat*. is.fi.
7. ↑  Salkkareissa näyttelevä Pete Lattu: "Kallen homoseksuaalisuus tukki palautelaatikot" *Voice*.  9.3.2016. voice.fi.